CELEX: 52015PC0037
Language: el
Date: 2015-02-03
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση(αίτηση EGF/2014/018 GR/Attica Broadcasting)

ΕΥΡΩΠΑΪΚΗ
                       ΕΠΙΤΡΟΠΗ
                                           Βρυξέλλες, 3.2.2015
                                           COM(2015) 37 final
                                           ANNEX 1
                                ΠΑΡΑΡΤΗΜΑ
                                      της
   πρότασης ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
                               ΣΥΜΒΟΥΛΙΟΥ
    σχετικά με την κινητοποίηση του Ευρωπαϊκού Ταμείου Προσαρμογής στην
        Παγκοσμιοποίηση(αίτηση EGF/2014/018 GR/Attica Broadcasting)
EL                                                                      EL
 ---pagebreak---                       Επιχειρήσεις και αριθμός απολύσεων
   ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                96
   ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                          6
   N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                  18
   S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ       2
   SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                               6
   ΕΤΑΙΡΕΙΑ
   ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                              83
   ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                              16
   ΕΤΑΙΡΕΙΑ
   ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                              30
   ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
   ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                               7
   ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
   ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                       584
   ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                               5
   ΑΝΩΝΥΜΗ ΕΤΑΙΡΕΙΑ
   ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                           23
   ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                              13
   ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
   ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ          3
   STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ              7
   ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                              29
   ΠΡΟΓΡΑΜΜΑΤΩΝ
                                         Συνολικός αριθμός
   Συνολικός αριθμός επιχειρήσεων: 16                      928
                                         απολύσεων:
EL                                                               EL
 ---documentbreak---                         ΕΥΡΩΠΑΪΚΗ
                        ΕΠΙΤΡΟΠΗ
                                            Βρυξέλλες, 3.2.2015
                                            COM(2015) 37 final
                                    Πρόταση
   ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
     σχετικά με την κινητοποίηση του Ευρωπαϊκού Ταμείου Προσαρμογής στην
         Παγκοσμιοποίηση(αίτηση EGF/2014/018 GR/Attica Broadcasting)
EL                                                                       EL
 ---pagebreak---                                         ΑΙΤΙΟΛΟΓΙΚΗ ΕΚΘΕΣΗ
   ΠΛΑΙΣΙΟ ΤΗΣ ΠΡΟΤΑΣΗΣ
   1.        Οι κανόνες που εφαρμόζονται σε χρηματοδοτικές συνεισφορές από το Ευρωπαϊκό
             Ταμείο Προσαρμογής στην Παγκοσμιοποίηση (ΕΤΠ) διατυπώνονται στον
             κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του
             Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής
             στην Παγκοσμιοποίηση (2014-2020) και την κατάργηση του κανονισμού (ΕΚ)
             αριθ. 1927/20061 («κανονισμός ΕΤΠ»).
   2.        Οι ελληνικές αρχές υπέβαλαν την αίτηση EGF/2014/018 GR/Attica Broadcasting για
             χρηματοδοτική συνεισφορά από το ΕΤΠ, κατόπιν απολύσεων και παύσης των
             δραστηριοτήτων κατά την έννοια του άρθρου 3 του κανονισμού ΕΤΠ (εφεξής
             «απολύσεις») σε 16 επιχειρήσεις που δραστηριοποιούνται στη NACE αναθ. 2
             κλάδος 60 (Δραστηριότητες προγραμματισμού και ραδιοτηλεοπτικών εκπομπών)2
             στην επιπέδου NUTS 23 περιφέρεια της Αττικής (EL 30) στην Ελλάδα.
   3.        Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες
             τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη
             χορήγηση χρηματοδοτικής συνεισφοράς από το ΕΤΠ.
   ΠΕΡΙΛΗΨΗ ΤΗΣ ΑΙΤΗΣΗΣ
   Αίτηση ΕΤΠ:                                            EGF/2014/018 GR/Attica Broadcasting
   Κράτος μέλος:                                          Ελλάδα
   Οικείες περιφέρειες (επίπεδο NUTS 2):                  Αττική (EL 30)
   Ημερομηνία υποβολής της αίτησης:                       4.9.2014
   Ημερομηνία απόδειξης παραλαβής της αίτησης:            18.9.2014
   Ημερομηνία αίτησης συμπληρωματικών                     18.9.2014
   πληροφοριών:
   Ημερομηνία αίτησης για εκχώρηση 2 επιπλέον             29.10.2014
   εβδομάδων για την παροχή των πληροφοριών που
   ζητήθηκαν:
   Προθεσμία για την παροχή των                           13.11.2014
   συμπληρωματικών πληροφοριών:
   Προθεσμία για την ολοκλήρωση της                       5.2.2015
   αξιολόγησης:
   Κριτήριο παρέμβασης:                                   Άρθρο 4 παράγραφος 1 στοιχείο β) του
                                                          κανονισμού ΕΤΠ
   Τομέας/-είς οικονομικής δραστηριότητας                 Κλάδος 60 («Δραστηριότητες
   1
           ΕΕ L 347 της 20.12.2013, σ. 855.
   2
           Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής
           Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων
           NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του
           Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς
           στατιστικούς τομείς (ΕΕ L 393 της 30.12.2006, σ. 1).
   3
           Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή
           του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη
           θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη
           διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
EL                                                     2                                                  EL
 ---pagebreak---    (Κλάδος της NACE αναθ. 2):                             προγραμματισμού και ραδιοτηλεοπτικών
                                                          εκπομπών»)
   Περίοδος αναφοράς (εννέα μήνες):                       12 Σεπτεμβρίου 2013 – 12 Ιουνίου 2014
   Αριθμός απολύσεων ή παύσεων δραστηριοτήτων                                                  928
   κατά την περίοδο αναφοράς:
   Αριθμός των επιλέξιμων δικαιούχων που                                                       928
   αναμένεται να συμμετάσχουν στις δράσεις:
   Αριθμός στοχευόμενων νέων που βρίσκονται                                                      0
   εκτός εκπαίδευσης, απασχόλησης ή κατάρτισης
   (ΕΕΑΚ):
   Προϋπολογισμός για τις εξατομικευμένες
                                                                                         8 200 000
   υπηρεσίες (σε ευρώ)
   Προϋπολογισμός για τη χρήση του ΕΤΠ4 (σε
                                                                                           210 000
   ευρώ)
   Συνολικός προϋπολογισμός (σε ευρώ)                                                    8 410 000
   Συνεισφορά του ΕΤΠ (60 %) (σε ευρώ)                                                   5 046 000
   ΑΞΙΟΛΟΓΗΣΗ ΤΗΣ ΑΙΤΗΣΗΣ
   Διαδικασία
   4.       Οι ελληνικές αρχές υπέβαλαν την αίτηση EGF/2014/018 GR/Attica Broadcasting
            εντός 12 εβδομάδων από την ημερομηνία κατά την οποία ικανοποιήθηκαν τα
            κριτήρια παρέμβασης που ορίζονται στο άρθρο 4 του κανονισμού ΕΤΠ, στις 4
            Σεπτεμβρίου 2014. Η Επιτροπή επιβεβαίωσε την παραλαβή της αίτησης εντός δύο
            εβδομάδων από την ημερομηνία υποβολής της αίτησης, στις 18 Σεπτεμβρίου 2014.
            Την ίδια ημερομηνία η Επιτροπή ζήτησε περαιτέρω πληροφορίες από τις ελληνικές
            αρχές. Οι ελληνικές αρχές παρείχαν τις εν λόγω συμπληρωματικές πληροφορίες
            εντός οχτώ εβδομάδων από την ημερομηνία του αιτήματος αυτού, μετά από
            παράταση της προθεσμίας κατά δύο εβδομάδες κατόπιν δεόντως αιτιολογημένης
            αίτησης των ελληνικών αρχών. Η προθεσμία των 12 εβδομάδων από την παραλαβή
            της πλήρους αίτησης, εντός της οποίας η Επιτροπή θα πρέπει να ολοκληρώσει την
            αξιολόγηση συμμόρφωσης της αίτησης με τις προϋποθέσεις για την παροχή της
            χρηματοδοτικής συνεισφοράς, λήγει στις 5 Φεβρουαρίου 2015.
   Επιλεξιμότητα της αίτησης
   Οικείες επιχειρήσεις και δικαιούχοι
   5.       Η αίτηση αφορά 928 εργαζομένους που απολύθηκαν5 σε 16 επιχειρήσεις6 που
            δραστηριοποιούνται στον κλάδο 60 της NACE αναθ. 2 (Δραστηριότητες
            προγραμματισμού και ραδιοτηλεοπτικών εκπομπών) στην επιπέδου NUTS 2
            περιφέρεια της Αττικής (EL 30).
   Κριτήρια παρέμβασης
   6.       Οι ελληνικές αρχές υπέβαλαν την αίτηση δυνάμει του κριτηρίου παρέμβασης που
            προβλέπεται στο άρθρο 4 παράγραφος 1 στοιχείο β) του κανονισμού ΕΤΠ, το οποίο
            απαιτεί τουλάχιστον 500 απολύσεις εντός περιόδου αναφοράς εννέα μηνών σε
            επιχειρήσεις που δραστηριοποιούνται στον ίδιο οικονομικό τομέα που ορίζεται στο
   4
           Σύμφωνα με το άρθρο 7 τέταρτη παράγραφος του κανονισμού (ΕΚ) αριθ. 1309/2013.
   5
           Κατά την έννοια του άρθρου 3 στοιχείο α) του κανονισμού ΕΤΠ.
   6
           Για τον κατάλογο των οικείων επιχειρήσεων και τον αριθμό των εργαζομένων που απολύθηκαν σε
           κάθε επιχείρηση, βλ. το παράρτημα.
EL                                                     3                                              EL
 ---pagebreak---             επίπεδο υποδιαίρεσης της NACE αναθ. 2 και είναι εγκατεστημένες σε μία
            περιφέρεια ή σε δύο συνορεύουσες περιφέρειες όπως καθορίζονται στο επίπεδο
            NUTS 2 σε ένα κράτος μέλος.
   7.       Η περίοδος αναφοράς εννέα μηνών αρχίζει στις 12 Σεπτεμβρίου 2013 και λήγει στις
            12 Ιουνίου 2014.
   Υπολογισμός των απολύσεων και της παύσης δραστηριότητας
   8.       Όλες οι απολύσεις έχουν υπολογιστεί από την ημερομηνία της ντε φάκτο
            καταγγελίας της σύμβασης απασχόλησης ή της λήξης της.
   Επιλέξιμοι δικαιούχοι
   9.       Ο συνολικός αριθμός των επιλέξιμων δικαιούχων είναι 928.
   Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης
   που αναφέρεται στον κανονισμό (ΕΚ) αριθ. 546/2009
   10.      Για να αποδείξει τη συνάφεια μεταξύ των απολύσεων και της παγκόσμιας
            χρηματοπιστωτικής και οικονομικής κρίσης όπως αναφέρεται στον κανονισμό (ΕΚ)
            αριθ. 546/2009, η Ελλάδα ισχυρίζεται ότι η ελληνική οικονομία είναι επί έκτο
            συναπτό έτος (2008-2013) σε βαθιά ύφεση. Σύμφωνα με την ΕΛ.ΣΤΑΤ., την
            Ελληνική Στατιστική Αρχή, από το 2008 το ελληνικό ΑΕΠ μειώθηκε κατά 25,7
            εκατοστιαίες μονάδες· η δημόσια κατανάλωση κατά 21 εκατοστιαίες μονάδες και η
            ιδιωτική κατανάλωση κατά 32,3 εκατοστιαίες μονάδες, ενώ η ανεργία αυξήθηκε
            κατά 20,6 εκατοστιαίες μονάδες. Παρότι εκτιμάται ότι η ελληνική οικονομία οδεύει
            προς την «επιστροφή στην ανάπτυξη» και οι προβλέψεις για ορισμένους από αυτούς
            τους δείκτες είναι ήδη θετικές για το 20147, η αγορά εργασίας θα εξακολουθήσει να
            αντιμετωπίζει δυσκολίες στο προσεχές μέλλον.
   11.      Επιπλέον, για να αντεπεξέλθει στις πληρωμές εξωτερικού χρέους, η ελληνική
            κυβέρνηση έλαβε το 2008 αντιλαϊκά μέτρα, όπως αύξηση των φορολογικών εσόδων,
            εκλογίκευση των δημόσιων δαπανών και μείωση των μισθών των δημόσιων
            υπαλλήλων. Οι μισθοί στον ιδιωτικό τομέα έχουν επίσης μειωθεί, σε μια προσπάθεια
            να αυξηθεί η ανταγωνιστικότητα της ελληνικής οικονομίας. Από το 2008 χιλιάδες
            επιχειρήσεις σταμάτησαν τις δραστηριότητές τους και έχουν κλείσει, απολύοντας το
            προσωπικό τους και χιλιάδες αυτοαπασχολούμενοι έχουν παύσει τις δραστηριότητές
            τους, συμβάλλοντας στην απότομη αύξηση της ανεργίας. Άμεση συνέπεια του
            μειωμένου εισοδήματος ήταν η μείωση της ιδιωτικής κατανάλωσης, ιδίως όσον
            αφορά τα μη βασικά αγαθά.
   12.      Το 2009 η μείωση της κατανάλωσης των νοικοκυριών στην Ελλάδα ακολούθησε την
            ίδια αρνητική τάση που σημειώθηκε στην ΕΕ των 27. Το 2010 και το 2011
            σημειώθηκε ανάκαμψη της κατανάλωσης των νοικοκυριών σε επίπεδο ΕΕ των 27
            και στη συνέχεια ακολούθησε πτώση το 2012. Η κατανάλωση των νοικοκυριών στην
            Ελλάδα παρουσιάζει πτωτική πορεία από την έναρξη της χρηματοπιστωτικής και
            οικονομικής κρίσης και τα αριθμητικά στοιχεία επιδεινώνονται κάθε χρόνο.
        Κατανάλωση νοικοκυριών (% μεταβολή σε σύγκριση με το προηγούμενο έτος)
                                     2008             2009            2010             2011  2012
            ΕΕ των 27                 0,44            -1,67            1,04             0,26 -0,74
            Ελλάδα                    4,67            -1,91           -6,39            -7,91 -9,07
   7
          http://ec.europa.eu/economy_finance/eu/forecasts/2014_autumn_forecast_el.htm
EL                                                     4                                           EL
 ---pagebreak---             Πηγή: Eurostat
   13.      Σύμφωνα με έκθεση της ΕΛ.ΣΤΑΤ. για τα εισοδήματα των νοικοκυριών και τις
            συνθήκες διαβίωσης, το 23 % των Ελλήνων ζούσε κάτω από το όριο της φτώχειας8
            το 2012.
   14.      Σύμφωνα με πρόσφατη μελέτη9 της ΙΝΕ-ΓΣEE10 που δημοσιεύτηκε τον Ιούλιο του
            2014, τρεις στους τέσσερις εργαζομένους ή υπαλλήλους δήλωσαν ότι το επίπεδο του
            εισοδήματός τους μειώθηκε το 2014 σε σύγκριση με το προηγούμενο έτος λόγω των
            μισθολογικών περικοπών. Επιπλέον, το 38 % των ερωτηθέντων πιστεύουν ότι οι
            αποδοχές τους θα μειωθούν και πάλι κατά το επόμενο τρίμηνο. Η πλειονότητα των
            ερωτηθέντων έχουν μειώσει τις δαπάνες τους αναλόγως, ιδίως τον προϋπολογισμό
            για τα μη απαραίτητα είδη, όπως περιοδικά και εφημερίδες.
   15.      Μέχρι σήμερα, ο τομέας προγραμματισμού και ραδιοτηλεοπτικών εκπομπών δεν
            έχει αποτελέσει αντικείμενο αίτησης για κινητοποίηση του ΕΤΠ.
   Γεγονότα που οδήγησαν στις απολύσεις και την παύση δραστηριότητας
   16.      Σύμφωνα με τις ελληνικές αρχές, τα γεγονότα που οδήγησαν στις απολύσεις ήταν
            κυρίως δύο: 1) η μείωση του διαθέσιμου εισοδήματος των νοικοκυριών ―εξαιτίας
            της αύξησης της φορολογικής επιβάρυνσης, της μείωσης των μισθών (τόσο των
            ιδιωτικών όσο και των δημόσιων υπαλλήλων) και της αύξησης της ανεργίας― με
            αποτέλεσμα την τεράστια πτώση της αγοραστικής δύναμης και την ανάγκη
            ιεράρχησης των δαπανών και διακοπής αυτών που δεν θεωρούνται απαραίτητες για
            την καθημερινή ζωή· 2) η δραστική μείωση των δανείων προς επιχειρήσεις και
            ιδιώτες λόγω της έλλειψης ρευστότητας των ελληνικών τραπεζών. Σύμφωνα με την
            Τράπεζα της Ελλάδος, από το 2010 ο ετήσιος ρυθμός αύξησης των δανείων προς τα
            νοικοκυριά και τις επιχειρήσεις (εξαιρουμένων των χρηματοπιστωτικών
            επιχειρήσεων) είναι αρνητικός, λόγω έλλειψης ρευστότητας στις ελληνικές
            τράπεζες11.
   17.      Κατά την περίοδο 2009-2012, πολλές εταιρείες που δραστηριοποιούνται στον τομέα
            των μέσων μαζικής ενημέρωσης12 έχουν παύσει τις δραστηριότητές τους ή έχουν
            μειώσει τους μισθούς του προσωπικού τους13. Στο πλαίσιο αυτό, οι εταιρείες μέσων
            μαζικής ενημέρωσης εμφανίζουν συρρίκνωση των εσόδων τους, καθώς οι
            διαφημιστικές δαπάνες, οι οποίες αποτελούν μία από τις βασικές πηγές εσόδων τους,
            μειώθηκαν δραστικά: το 2012 η διαφημιστική δαπάνη στα μέσα μαζικής
            ενημέρωσης ανήλθε σε 1,14 δισ. ευρώ, έναντι 2,67 δισ. ευρώ το 2008, σημειώνοντας
            μείωση 57 %14.
   18.      Ως αποτέλεσμα, εταιρείες κάθε τύπου και κατηγορίας στον κλάδο των μέσων
            μαζικής ενημέρωσης άρχισαν να αντιμετωπίζουν σοβαρά προβλήματα όσον αφορά
            τη δυνατότητά τους να εξοφλήσουν τις υποχρεώσεις τους. Το ισοζύγιο πληρωμών
            δείχνει ότι οι συνολικές υποχρεώσεις των εταιρειών μέσων μαζικής ενημέρωσης
   8
          Στην Ελλάδα το όριο της φτώχειας είναι 5 708 ευρώ ανά έτος ανά άτομο (για φυσικά πρόσωπα) και
          11 986 ευρώ για νοικοκυριά με δύο ενήλικες και δύο παιδιά ηλικίας έως 14 ετών.
   9
          http://www.inegsee.gr/wp-content/uploads/2014/07/Symperasmata.pdf
   10
          Ινστιτούτο Εργασίας της Γενικής Συνομοσπονδίας Εργατών Ελλάδας
   11
          http://www.bankofgreece.gr/BogEkdoseis/Summary_Annrep2013.pdf
   12
          Βλ. επίσης αίτηση κινητοποίησης του ΕΤΠ EGF/2014/015 GR/Attica Publishing activities
   13
          http://www.efsyn.gr/?p=5033
   14
          http://www.3comma14.gr/pi/?survey=16005
EL                                                    5                                                 EL
 ---pagebreak---              κατά τα έτη 2010 και 2011 ανέρχονταν σε περισσότερα από 3,2 δισ. ευρώ, 50 % εκ
             των οποίων ήταν βραχυπρόθεσμες υποχρεώσεις15.
   19.       Σε αυτό το πλαίσιο, οι εταιρείες προγραμματισμού και ραδιοτηλεοπτικών εκπομπών
             αντιμετώπισαν σοβαρά προβλήματα από άποψη βιωσιμότητας, δεδομένου ότι τα
             χρηματοοικονομικά στοιχεία και οι επιδόσεις τους κατά την περίοδο της κρίσης
             πήγαν από το κακό στο χειρότερο. Ο παρακάτω πίνακας παρουσιάζει την εξέλιξη
             του κύκλου εργασιών των εταιρειών προγραμματισμού και ραδιοτηλεοπτικών
             εκπομπών και είναι ενδεικτικός των σταθερών πτωτικών τάσεων που σημειώνονται
             τα τελευταία έτη: ο δείκτης κύκλου εργασιών των επιχειρήσεων του τομέα
             προγραμματισμού και ραδιοτηλεοπτικών εκπομπών (κλάδος 60) έχει μειωθεί πάνω
             από 40 % τα τελευταία τρία χρόνια (2010-2013).
             Πίνακας 1: Εξέλιξη του δείκτη κύκλου εργασιών στις εταιρείες
             ραδιοτηλεοπτικών εκπομπών (κλάδος 60 της NACE αναθ. 2) στην Ελλάδα για
             το 2010-2014
                                                                     ΜΕΤΑΒΟΛΗ
                                       2010    2011   2012   2013                   2014*
                                                                       2010-13
   Κλάδος 60:
   Δραστηριότητες
   προγραμματισμού και                 100,0     73,0  61,0    56,2         -43,8     57,7
   ραδιοτηλεοπτικών εκπομπών
   (έτος βάσης: 2010=100)
             * Εκτίμηση
   20.       Στις δυσκολίες που αντιμετώπιζαν οι επιχειρήσεις του τομέα προγραμματισμού και
             ραδιοτηλεοπτικών εκπομπών ήρθε να προστεθεί η έλλειψη ταμειακών ροών, η οποία
             αποτέλεσε παράπλευρη συνέπεια της ύφεσης της ελληνικής οικονομίας.
   21.       Οι νέες δυνατότητες των διαδικτυακών μέσων ενημέρωσης, τα οποία επιτυγχάνουν
             όλο και μεγαλύτερους αριθμούς επισκεπτών, οδήγησαν σε σημαντική μείωση των
             διαφημιστικών εσόδων (34,3 % 16 για την περίοδο 2008-2011) για τις εταιρείες
             ραδιοτηλεοπτικών εκπομπών. Η συνεχιζόμενη μείωση του εισοδήματος των
             ελλήνων καταναλωτών άλλαξε τις καταναλωτικές τους συνήθειες και συμπεριφορές
             και, ως εκ τούτου, η ζήτηση για διαφημίσεις μειώθηκε σημαντικά. Σε συνδυασμό με
             την έλλειψη ταμειακών ροών, η πτώση αυτή καθιστά αδύνατο για τις εταιρείες να
             παράγουν νέα προγράμματα και οδήγησε τελικά σε αντίστοιχη μείωση της
             απασχόλησης κατά 29,3 % στον τομέα αυτό κατά την περίοδο 2010-2013.17
   Αναμενόμενος αντίκτυπος των απολύσεων όσον αφορά την οικονομία και την απασχόληση σε
   τοπικό, περιφερειακό ή εθνικό επίπεδο
   22.       Οι απολύσεις έχουν σημαντικό αρνητικό αντίκτυπο στην τοπική, περιφερειακή και
             εθνική οικονομία. Ο αριθμός των ανέργων στην Ελλάδα κατά την περίοδο 2008-
             2013 τετραπλασιάστηκε.
   Ποσοστό ανεργίας
   15
           http://www.efsyn.gr/?p=5033
   16
           http://www.3comma14.gr/pi/?survey=12106
   17
           Ελληνική Στατιστική Αρχή. Δεδομένα που επεξεργάστηκε το INE-ΓΣΕΕ (Ελληνικό Ινστιτούτο
           Εργασίας)
EL                                                  6                                            EL
 ---pagebreak---         Πηγή: Eurostat.18
   23.  Παράλληλα, το ποσοστό ανεργίας στην περιφέρεια της Αττικής, κατά το 1ο τρίμηνο
        του 2014, ήταν 28 % (ενώ ο μέσος όρος για την Ελλάδα ήταν 27,8 %)19. Η περιοχή
        αυτή συμβάλλει κατά 43 % στο ελληνικό ΑΕγχΠ (ως εκ τούτου, η κρίση που πλήττει
        τις επιχειρήσεις στην εν λόγω περιφέρεια επηρεάζει το σύνολο της ελληνικής
        οικονομίας). Σ' αυτήν κατοικεί επίσης το μεγαλύτερο μέρος των ανέργων στην
        Ελλάδα, σε σύγκριση με τις υπόλοιπες 12 περιφέρειες, γεγονός που επηρεάζει
        αρνητικά τη θέση του εργατικού δυναμικού στην Αττική.
   24.  Όπως έχει εξάλλου διαπιστωθεί, οι περισσότερες επιχειρήσεις στην ευρύτερη
        περιοχή της Αθήνας αντιμετωπίζουν κοινά προβλήματα βιωσιμότητας. Στο πλαίσιο
        αυτό, είναι σαφές ότι οι απολύσεις σε επιχειρήσεις δραστηριοτήτων
        προγραμματισμού και ραδιοτηλεοπτικών εκπομπών έχουν επιβαρύνει περαιτέρω μια
        περιφέρεια που είχε ήδη πληγεί σοβαρά από τις αρνητικές συνέπειες της κρίσης.
   18
       Code tsdec450
   19
       Πηγή: Ελληνική Στατιστική Αρχή, έρευνες εργατικού δυναμικού, στοιχεία 1ου τριμήνου
EL                                                7                                       EL
 ---pagebreak---    Στοχευόμενοι δικαιούχοι και προτεινόμενες δράσεις
   Στοχευόμενοι δικαιούχοι
   25.     Ο εκτιμώμενος αριθμός των δικαιούχων που αναμένεται να συμμετάσχουν στα
           μέτρα είναι 928. Η κατανομή των εργαζομένων αυτών κατά φύλο, ιθαγένεια και
           ηλικιακή ομάδα έχει ως εξής:
                                Κατηγορία                    Αριθμός
                                                            δικαιούχων
                    Φύλο:          Άνδρες:                  521    (56,14 %)
                                   Γυναίκες:                407    (43,86 %)
                    Ιθαγένεια      Πολίτες της ΕΕ:          926    (99,78 %)
                                   Πολίτες      τρίτων         2   (00,22 %)
                                   χωρών:
                    Ηλικιακή       15-24 ετών:                12    (1,29 %)
                    ομάδα:
                                   25-29 ετών:                78    (8,40 %)
                                   30-54 ετών:              814    (87,72 %)
                                   55-64 ετών:                22    (2,37 %)
                                   άνω των 64 ετών:            2    (0,22 %)
   Επιλεξιμότητα των προτεινόμενων δράσεων
   26.     Οι εξατομικευμένες υπηρεσίες που πρόκειται να παρασχεθούν στους απολυμένους
           εργαζομένους συνίστανται στις ακόλουθες δράσεις:
           Επαγγελματικός προσανατολισμός: Αυτό το συνοδευτικό μέτρο, το οποίο θα
           προσφερθεί σε όλους τους συμμετέχοντες, καλύπτει τα εξής στάδια:
                 1 Καταγραφή και διερεύνηση των αναγκών. Το πρώτο μέτρο που θα
                 παρασχεθεί σε όλους τους συμμετέχοντες περιλαμβάνει την καταγραφή
                 δεδομένων και τον εντοπισμό των αναγκών —προσωπικών, επαγγελματικών,
                 κοινωνικών— και ενημέρωση για τις διαθέσιμες υπηρεσίες και τα
                 προγράμματα κατάρτισης, καθώς και για τις απαιτήσεις δεξιοτήτων και
                 κατάρτισης.
                 2 Προσωπικό και επαγγελματικό έγγραφο. Αυτό έχει στόχο να βοηθήσει
                 τους εργαζομένους να προσδιορίσουν τις δεξιότητές τους και τις ευκαιρίες που
                 σχετίζονται με τα δικά τους ενδιαφέροντα και να καταρτίσουν ένα ρεαλιστικό
                 σχέδιο σταδιοδρομίας. Η αξιολόγηση δεξιοτήτων περιλαμβάνει εντατική και
                 εξατομικευμένη παροχή συμβουλών, διαρθρωμένη ως διαδρομή που
                 αποτελείται από διάφορα στάδια κατά τα οποία ο εργαζόμενος και ο
                 σύμβουλος εργάζονται πάνω σε ένα θέμα (π.χ. ευκαιρίες, ενδιαφέροντα,
                 ανάλυση των κινήτρων και προσδοκιών, εμπόδια κ.λπ.). Με βάση αυτές τις
                 εκτιμήσεις, συντάσσεται ένα προσωπικό και επαγγελματικό έγγραφο, το οποίο
                 περιλαμβάνει σύνοψη των δεξιοτήτων του συμμετέχοντος, το προσωπικό
                 του/της σχέδιο και ένα σχέδιο δράσης.
EL                                              8                                             EL
 ---pagebreak---                 3 Διαδικασία προσωπικής και επαγγελματικής ανάπτυξης. Η δράση αυτή
                περιλαμβάνει: 1) καθορισμό επαγγελματικών στόχων καθώς και
                δραστηριοτήτων αναζήτησης εργασίας· 2) προσδιορισμό και αξιολόγηση όσον
                αφορά τις πηγές επαγγελματικών ευκαιριών· 3) πιθανούς τρόπους υποβολής
                υποψηφιότητας για μια θέση· 4) σύνταξη βιογραφικού σημειώματος και
                συνοδευτικής επιστολής· 5) προετοιμασία για συνέντευξη· 6) παροχή βασικών
                γνώσεων σχετικά με την αγορά εργασίας, καθώς και με θεσμικά, εργασιακά,
                επιχειρηματικά και νομικά ζητήματα.
                4 Υλοποίηση του ατομικού σχεδίου δράσης. Οι σύμβουλοι θα συνοδεύουν
                επίσης τους εργαζομένους κατά την εφαρμογή των διαδρομών κατάρτισης και
                των ατομικών σχεδίων επανένταξης στην απασχόληση. Οι συμμετέχοντες που
                ενδιαφέρονται να ιδρύσουν επιχείρηση θα λάβουν γενική υποστήριξη και
                συμβουλές όσον αφορά την επιχειρηματικότητα στο πλαίσιο αυτού του μέτρου
                επαγγελματικού προσανατολισμού.
                5 Παρακολούθηση. Παρέχει παρακολούθηση των συμμετεχόντων κατά τη
                διάρκεια των έξι μηνών που ακολουθούν τη λήξη της εφαρμογής των μέτρων.
          Κατάρτιση, επανακατάρτιση και επαγγελματική κατάρτιση. Το μέτρο αυτό
          συνίσταται στην παροχή μαθημάτων επαγγελματικής κατάρτισης σε εργαζομένους
          τα οποία αντιστοιχούν στις ανάγκες τους, όπως αυτές προσδιορίζονται κατά τη
          διάρκεια της δραστηριότητας επαγγελματικής παροχής συμβουλών, και σε τομείς με
          καλές προοπτικές εξέλιξης, οι οποίοι αντιστοιχούν σε αναγνωρισμένες ανάγκες στην
          αγορά εργασίας. Θα παρέχονται δύο τύποι κατάρτισης: προγράμματα συνεχούς
          επαγγελματικής κατάρτισης, καθώς και εξειδικευμένα προγράμματα κατάρτισης και
          εκπαιδευτικά προγράμματα.
          Επίδομα μη μισθωτού. Οι εργαζόμενοι που ξεκινούν δική τους επιχείρηση θα
          λαμβάνουν μέγιστο ποσό 15 000 ευρώ για την κάλυψη των δαπανών εκκίνησης.
          Στην Ελλάδα, μία από τις σημαντικότερες δυσκολίες που αντιμετωπίζουν οι
          επιχειρηματίες κατά τη σύσταση επιχείρησης είναι η πρόσβαση σε χρηματοδότηση.
          Οι τράπεζες, λόγω της έλλειψης ρευστότητας, απορρίπτουν τις περισσότερες
          αιτήσεις δανειοδότησης. Το μέτρο αυτό αποσκοπεί στην προώθηση της
          επιχειρηματικότητας μέσω της εν λόγω χρηματοδοτικής υποστήριξης.
          Επίδομα αναζήτησης εργασίας και επίδομα κατάρτισης. Για την κάλυψη των
          δαπανών που πραγματοποιούνται κατά τη συμμετοχή τους στο μέτρο
          επαγγελματικού προσανατολισμού οι δικαιούχοι θα λαμβάνουν 50 ευρώ ανά ημέρα
          συμμετοχής. Κατά τη διάρκεια κατάρτισης, το επίδομα θα είναι 6 ευρώ ανά ώρα.
          Επίδομα κινητικότητας. Οι εργαζόμενοι που θα αποδέχονται θέση εργασίας που θα
          συνεπάγεται αλλαγή του τόπου κατοικίας τους θα λαμβάνουν κατ’ αποκοπή ποσό
          2 000 ευρώ για την κάλυψη των αναγκαίων δαπανών.
   27.    Οι προτεινόμενες δράσεις που περιγράφονται εδώ αποτελούν ενεργητικά μέτρα της
          αγοράς εργασίας, τα οποία εντάσσονται στο πλαίσιο των επιλέξιμων δράσεων που
          ορίζονται στο άρθρο 7 του κανονισμού ΕΤΠ. Οι εν λόγω δράσεις δεν υποκαθιστούν
          τα παθητικά μέτρα κοινωνικής προστασίας.
   28.    Οι ελληνικές αρχές υπέβαλαν τις απαιτούμενες πληροφορίες σχετικά με τις δράσεις
          που είναι υποχρεωτικές για τις οικείες επιχειρήσεις βάσει της εθνικής νομοθεσίας ή
          των συλλογικών συμβάσεων. Επιβεβαίωσαν ότι η χρηματοδοτική συνεισφορά από
          το ΕΤΠ δεν θα αντικαταστήσει καμία από αυτές τις δράσεις.
   Εκτιμώμενος προϋπολογισμός
EL                                             9                                             EL
 ---pagebreak---    29. Το εκτιμώμενο συνολικό κόστος ανέρχεται σε 8 410 000 ευρώ, εκ των οποίων οι
       δαπάνες για τις εξατομικευμένες υπηρεσίες σε 8 200 000 ευρώ και οι δαπάνες για
       δραστηριότητες προετοιμασίας, διαχείρισης, ενημέρωσης και δημοσιότητας, ελέγχου
       και υποβολής εκθέσεων σε 210 000 ευρώ.
   30. Η συνολική χρηματοδοτική συνεισφορά που ζητείται από το ΕΤΠ είναι 5 046 000
       ευρώ (60 % του συνολικού κόστους).
EL                                       10                                            EL
 ---pagebreak---                                                                    Εκτιμώμενο        Εκτιμώμενο
                                                 Εκτιμώμενος                           συνολικό
                                                    αριθμός
                                                                   κόστος ανά
                      Δράσεις                                                            κόστος
                                                συμμετεχόντων    συμμετέχοντα (σε
                                                                      ευρώ)            (σε ευρώ)
   Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ)
   του κανονισμού ΕΤΠ]
   Επαγγελματική παροχή συμβουλών                     928              1 250           1 160 000
   Επαγγελματική κατάρτιση                            640              2 400           1 536 000
                                                      288              4 000           1 152 000
   Ειδική κατάρτιση/εκπαίδευση
   Επίδομα μη μισθωτού                                120             15 000           1 800 000
                                Υποσύνολο (α):                                        5 648 000·
          Ποσοστό της δέσμης εξατομικευμένων                    –
                                                                                       (68,88 %)
                                     υπηρεσιών
   Επιδόματα και κίνητρα (δράσεις που προβλέπονται στο άρθρο 7 παράγραφος 1 στοιχείο β) του
   κανονισμού ΕΤΠ)
                                                      928              1 250           1 160 000
   Επιδόματα αναζήτησης εργασίας
   Επιδόματα κατάρτισης                               640              1 800           1 152 000
                                                      120              2 000            240 000
   Επιδόματα κινητικότητας
                                Υποσύνολο (β):                                        2 552 000·
          Ποσοστό της δέσμης εξατομικευμένων                    –                      (31,12 %)
                                    υπηρεσιών:
    Δράσεις που προβλέπονται στο άρθρο 7 παράγραφος 4 του κανονισμού ΕΤΠ
      1. Προετοιμασία                                           –                        40 000
      2. Διαχείριση                                             –                        40 000
      3. Ενημέρωση και δημοσιότητα                              –                       100 000
      4. Έλεγχος και υποβολή εκθέσεων                           –                        30 000
                                Υποσύνολο (γ):                  –                       210 000·
            Ποσοστό επί του συνολικού κόστους:                                          (2,50 %)
   Συνολικό κόστος (α + β + γ):                                 –                      8 410 000
   Συνεισφορά του ΕΤΠ (60 % του συνολικού                       –                      5 046 000
EL                                               11                                                EL
 ---pagebreak---    κόστους)
   31.      Το κόστος των δράσεων που προσδιορίζονται στον ανωτέρω πίνακα ως δράσεις
            σύμφωνα με το άρθρο 7 παράγραφος 1 στοιχείο β) του κανονισμού ΕΤΠ δεν
            υπερβαίνει το 35 % του συνολικού κόστους της συντονισμένης δέσμης
            εξατομικευμένων υπηρεσιών. Οι ελληνικές αρχές επιβεβαίωσαν ότι οι δράσεις αυτές
            προϋποθέτουν την ενεργό συμμετοχή των στοχευόμενων δικαιούχων σε
            δραστηριότητες αναζήτησης εργασίας ή κατάρτισης.
   32.      Οι ελληνικές αρχές επιβεβαίωσαν ότι το κόστος των επενδύσεων για την
            αυτοαπασχόληση, τη σύσταση επιχειρήσεων και την ανάκτηση επιχειρήσεων από
            εργαζομένους δεν θα υπερβαίνει τα 15 000 ευρώ ανά δικαιούχο.
   Περίοδος επιλεξιμότητας των δαπανών
   33.      Οι ελληνικές αρχές άρχισαν να παρέχουν τις εξατομικευμένες υπηρεσίες προς τους
            στοχευόμενους δικαιούχους στις 28 Νοεμβρίου 2014. Επομένως, οι δαπάνες σχετικά
            με τις δράσεις που αναφέρονται στο σημείο 26 είναι επιλέξιμες για χρηματοδοτική
            συνεισφορά από το ΕΤΠ από τις 28 Νοεμβρίου 2014 έως τις 28 Νοεμβρίου 2016.
   34.      Οι ελληνικές αρχές άρχισαν να επιβαρύνονται με τις διοικητικές δαπάνες για την
            εφαρμογή του ΕΤΠ στις 3 Νοεμβρίου 2014. Ως εκ τούτου, οι δαπάνες για τις
            δραστηριότητες προετοιμασίας, διαχείρισης, ενημέρωσης και δημοσιότητας, ελέγχου
            και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ
            από τις 3 Νοεμβρίου 2014 έως τις 28 Μαΐου 2017.
   Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία
   35.      Η πηγή της εθνικής προχρηματοδότησης ή συγχρηματοδότησης είναι το Πρόγραμμα
            Δημόσιων Επενδύσεων του Υπουργείου Ανάπτυξης.
   36.      Οι ελληνικές αρχές επιβεβαίωσαν ότι τα μέτρα που περιγράφονται παραπάνω και τα
            οποία λαμβάνουν χρηματοδοτική συνεισφορά από το ΕΤΠ δεν θα λάβουν
            χρηματοδοτική συνεισφορά από άλλα χρηματοδοτικά μέσα της Ένωσης.
   Διαδικασίες για την παροχή συμβουλών προς τους στοχευόμενους δικαιούχους ή τους
   εκπροσώπους τους ή τους κοινωνικούς εταίρους, καθώς και τις τοπικές και περιφερειακές
   αρχές
   37.      Οι ελληνικές αρχές ανέφεραν ότι η συντονισμένη δέσμη εξατομικευμένων
            υπηρεσιών έχει καταρτιστεί σε διαβούλευση με τους εκπροσώπους των
            στοχευόμενων δικαιούχων [Ένωση Συντακτών Ημερησίων Εφημερίδων Αθηνών
            (ΕΣΗΕΑ), Ένωση Προσωπικού Ημερησίων Εφημερίδων Αθηνών (ΕΠΗΕΑ) και
            Ινστιτούτο Εργασίας της ΓΣΕΕ]. Στις 17 Ιουνίου 2014 απέστειλαν επιστολή προς
            τον υπουργό και τον αναπληρωτή υπουργό Εργασίας όπου παρέθεταν πληροφορίες
            σχετικά με την κρίση που επικρατεί σε ολόκληρο τον τομέα των μέσων ενημέρωσης
            ως αποτέλεσμα της οικονομικής ύφεσης στη χώρα, αναφέρονταν στον τεράστιο
            αριθμό εταιρειών που δραστηριοποιούνται στον τομέα των μέσων ενημέρωσης και
            οι οποίες παύουν τις δραστηριότητές τους, μειώνουν τους μισθούς του προσωπικού
            τους, απολύουν εργαζομένους κ.λπ., και ζητούσαν από τις αρχές να εξετάσουν την
            επιλεξιμότητα μιας ενδεχόμενης αίτησης για κινητοποίηση του ΕΤΠ. Στις 27 Ιουνίου
            2014 διοργανώθηκε μια πρώτη συνάντηση ανάμεσα στη διαχειριστική αρχή του
            ΕΤΠ στην Ελλάδα (ΕΥΣΕΚΤ) και τους εκπροσώπους της ΕΣΗΕΑ, της ΕΠΗΕΑ και
            του Ινστιτούτου Εργασίας της ΓΣΕΕ. Στις 31 Ιουλίου 2014 έλαβε χώρα μια δεύτερη
            συνάντηση με την παρουσία εκπροσώπων της Ειδικής Υπηρεσίας Συντονισμού και
            Παρακολούθησης Δράσεων του ΕΚΤ (ΕΥΣΕΚΤ), εκπροσώπων της ΕΣΗΕΑ, της
EL                                             12                                            EL
 ---pagebreak---           ΕΠΗΕΑ και του Ινστιτούτου Εργασίας της ΓΣΕΕ, καθώς και εκπροσώπων των
          εργαζομένων. Κατά τη συνεδρίαση αυτή οι εκπρόσωποι των εργαζομένων έδωσαν
          αναλυτικά στοιχεία σχετικά με τον ενδεχόμενο φάκελο, ενώ οι εκπρόσωποι από την
          ΕΣΗΕΑ, την ΕΠΗΕΑ και το Ινστιτούτο Εργασίας της ΓΣΕΕ ανέλαβαν να
          ενημερώσουν όλους τους εργαζομένους σχετικά με την αίτηση για χρηματοδότηση
          από το Ευρωπαϊκό Ταμείο Προσαρμογής στην Παγκοσμιοποίηση. Κατόπιν τούτου,
          όλοι οι συμμετέχοντες συζήτησαν τον σχεδιασμό των προτεινόμενων
          εξατομικευμένων δράσεων για τους δικαιούχους.
   38.    Οι προτάσεις των εκπροσώπων των εργαζομένων βασίστηκαν στις ανάγκες τους,
          καθώς και στη θέση των κοινωνικών εταίρων —με βάση τις ανάγκες και τις
          ιδιαιτερότητες της τοπικής αγοράς εργασίας.
   39.    Η ΕΥΣΕΚΤ συνεργάστηκε με όλα τα ενδιαφερόμενα μέρη για τον σχεδιασμό των
          προτεινόμενων εξατομικευμένων δράσεων για τους δικαιούχους.
   Συστήματα διαχείρισης και ελέγχου
   40.    Η αίτηση περιέχει λεπτομερή περιγραφή του συστήματος διαχείρισης και ελέγχου,
          που προσδιορίζει τις ευθύνες των εμπλεκόμενων φορέων. Η Ελλάδα γνωστοποίησε
          στην Επιτροπή ότι η διαχείριση και ο έλεγχος της χρηματοδοτικής συνεισφοράς θα
          πραγματοποιούνται από τους ίδιους φορείς που διαχειρίζονται και ελέγχουν τη
          χρηματοδότηση από το Ευρωπαϊκό Κοινωνικό Ταμείο (ΕΚΤ) στην Ελλάδα. Η
          Ειδική Υπηρεσία Συντονισμού και Παρακολούθησης Δράσεων ΕΚΤ (ΕΥΣΕΚΤ) θα
          ενεργεί ως διαχειριστική αρχή, η ΕΔΕΛ (Επιτροπή Δημοσιονομικού Ελέγχου) ως
          ελεγκτική αρχή και η ειδική υπηρεσία Αρχή Πληρωμής ως αρχή πιστοποίησης.
   Δεσμεύσεις του οικείου κράτους μέλους
   41.    Οι ελληνικές αρχές παρέχουν όλες τις αναγκαίες διαβεβαιώσεις όσον αφορά τα
          ακόλουθα:
          –     την τήρηση των αρχών της ίσης μεταχείρισης και της απαγόρευσης των
                διακρίσεων όσον αφορά την πρόσβαση στις προτεινόμενες δράσεις και την
                εφαρμογή τους·
          –     τη συμμόρφωση με τις απαιτήσεις που καθορίζονται στην εθνική νομοθεσία
                και στη νομοθεσία της ΕΕ όσον αφορά τις συλλογικές απολύσεις·
          –     οι επιχειρήσεις που προέβησαν στις απολύσεις, σε περίπτωση που συνέχισαν
                τη δραστηριότητά τους μετά τις απολύσεις, εκπλήρωσαν τις εκ του νόμου
                απορρέουσες υποχρεώσεις που διέπουν τις απολύσεις και μερίμνησαν δεόντως
                για τους εργαζομένους τους·
          –     την παροχή στήριξης όσον αφορά τις προτεινόμενες δράσεις σε μεμονωμένους
                εργαζομένους και τη μη χρησιμοποίησή τους για την αναδιάρθρωση εταιρειών
                ή τομέων·
          –     τη μη λήψη χρηματοδοτικής ενίσχυσης από άλλα ενωσιακά ταμεία ή
                χρηματοδοτικά μέσα όσον αφορά τις προτεινόμενες δράσεις, καθώς και την
                αποφυγή οποιασδήποτε διπλής χρηματοδότησης·
          –     τη συμπληρωματικότητα των προτεινόμενων δράσεων προς τις δράσεις που
                χρηματοδοτούνται από τα διαρθρωτικά ταμεία·
          –     τη συμμόρφωση της χρηματοδοτικής συνεισφοράς από το ΕΤΠ με τους
                διαδικαστικούς και ουσιαστικούς κανόνες της Ένωσης για τις κρατικές
                ενισχύσεις.
EL                                            13                                         EL
 ---pagebreak---    ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
   Πρόταση προϋπολογισμού
   42.    Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε
          τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ)
          αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του
          πολυετούς δημοσιονομικού πλαισίου για την περίοδο 2014-202020.
   43.    Η Επιτροπή, αφού εξέτασε την αίτηση όσον αφορά την τήρηση των προϋποθέσεων
          που προβλέπονται στο άρθρο 13 παράγραφος 1 του κανονισμού ΕΤΠ και αφού
          έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες
          και το εκτιμώμενο κόστος, προτείνει την κινητοποίηση του ΕΤΠ για το ποσό των 5
          046 000 ευρώ, το οποίο αντιστοιχεί στο 60 % του συνολικού κόστους των
          προτεινόμενων ενεργειών, προκειμένου να παρασχεθεί χρηματοδοτική συνεισφορά
          για την αίτηση.
   44.    Η προτεινόμενη απόφαση για την κινητοποίηση του ΕΤΠ θα ληφθεί από κοινού από
          το Ευρωπαϊκό Κοινοβούλιο και το Συμβούλιο, όπως καθορίζεται στο σημείο 13 της
          διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού
          Κοινοβουλίου, του Συμβουλίου και της Επιτροπής για τη δημοσιονομική πειθαρχία,
          τη συνεργασία σε δημοσιονομικά θέματα και τη χρηστή δημοσιονομική
          διαχείριση21.
   Συναφείς πράξεις
   45.    Ταυτόχρονα με την υποβολή της εν λόγω πρότασης για απόφαση κινητοποίησης του
          ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο
          πρόταση μεταφοράς στην αντίστοιχη γραμμή του προϋπολογισμού για το ποσό των
          5 046 000 ευρώ.
   46.    Ταυτόχρονα με την έγκριση της παρούσας πρότασης απόφασης για την
          κινητοποίηση του ΕΤΠ, η Επιτροπή θα εκδώσει απόφαση για χρηματοδοτική
          συνεισφορά μέσω εκτελεστικής πράξης, η οποία θα αρχίσει να ισχύει την
          ημερομηνία έκδοσης από το Ευρωπαϊκό Κοινοβούλιο και το Συμβούλιο της
          προτεινόμενης απόφασης για την κινητοποίηση του ΕΤΠ.
   20
        ΕΕ L 347 της 20.12.2013, σ. 884.
   21
        ΕΕ C 373 της 20.12.2013, σ. 1.
EL                                          14                                            EL
 ---pagebreak---                                                    Πρόταση
       ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
          σχετικά με την κινητοποίηση του Ευρωπαϊκού Ταμείου Προσαρμογής στην
                Παγκοσμιοποίηση(αίτηση EGF/2014/018 GR/Attica Broadcasting)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ
   ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του
   Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην
   Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/200622,
   και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού
   Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη
   συνεργασία σε δημοσιονομικά θέματα και τη χρηστή δημοσιονομική διαχείριση23, και ιδίως
   το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   (1)     Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για
           να παρέχει στήριξη στους εργαζομένους που απολύονται και στους μη μισθωτούς των
           οποίων η δραστηριότητα έχει διακοπεί ως αποτέλεσμα μεγάλων διαρθρωτικών
           αλλαγών στη μορφή του παγκόσμιου εμπορίου που οφείλονται στην
           παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και
           οικονομικής κρίσης που αναφέρεται στον κανονισμό (ΕΚ) αριθ. 546/2009 του
           Ευρωπαϊκού Κοινοβουλίου και του Συμβουλίου24 ή ως αποτέλεσμα μιας νέας
           παγκόσμιας χρηματοπιστωτικής και οικονομικής κρίσης, και να τους βοηθήσει να
           επανενταχθούν στην αγορά εργασίας.
   (2)     Το ΕΤΠ δεν υπερβαίνει το μέγιστο ετήσιο ποσό των 150 εκατ. ευρώ (σε τιμές του
           2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/201325.
   (3)     Στις 4 Σεπτεμβρίου 2014 η Ελλάδα υπέβαλε αίτηση για κινητοποίηση του ΕΤΠ όσον
           αφορά τις απολύσεις26 σε 16 επιχειρήσεις που δραστηριοποιούνται στον κλάδο 60 της
           NACE αναθ. 2 (Δραστηριότητες προγραμματισμού και ραδιοτηλεοπτικών
           εκπομπών)27 στην επιπέδου NUTS 2 περιφέρεια της Αττικής (EL 30) στην Ελλάδα. Η
   22
           ΕΕ L 347 της 20.12.2013, σ. 855.
   23
           ΕΕ C 373 της 20.12.2013, σ. 1.
   24
           ΕΕ L 167 της 29.6.2009, σ. 26.
   25
           Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον
           καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της
           20.12.2013, σ. 884).
   26
           Κατά την έννοια του άρθρου 3 στοιχείο α) του κανονισμού ΕΤΠ.
   27
           Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής
           Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων
           NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του
EL                                                     15                                             EL
 ---pagebreak---           αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8
          παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις
          απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ,
          οι οποίες ορίζονται στο άρθρο 13 του κανονισμού (ΕΕ) αριθ. 1309/2013. Συνεπώς, η
          Επιτροπή προτείνει την κινητοποίηση ποσού ύψους 5 046 000 ευρώ.
   (4)    Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής
          συνεισφοράς σχετικά με την αίτηση που υπέβαλε η Ελλάδα,
   ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
                                                   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος
   2015, κινητοποιείται το ΕΤΠ για την παροχή ποσού 5 046 000 ευρώ σε πιστώσεις ανάληψης
   υποχρεώσεων και σε πιστώσεις πληρωμών.
                                                   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Βρυξέλλες,
   Για το Ευρωπαϊκό Κοινοβούλιο                     Για το Συμβούλιο
   Ο Πρόεδρος                                       Ο Πρόεδρος
          Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς
          στατιστικούς τομείς (ΕΕ L 393 της 30.12.2006, σ. 1).
EL                                                   16                                      EL